જામનગરથી અંદાજીત 10 કિ.મી. દુર આવેલ ચેલા-2 ગામના માલધારી સમાજ તેમજ સાથે વસતા અંદાજીત 150 જેટલા મકાનોના રહેવાસીઆેની પરિસ્થિતિ ખુબ જ દયનીય હોય, પાણીની જે પ્રમાણે ગુજરાત અને જામનગરમાં લોકોને જે હાલાકી પડી રહી છે તેનો જીવતો જાગતો દાખલો ચેલા-2 ગામની મુલાકાત વખતે ‘આજકાલ’ની ટીમને જોવા મળ્યો હતો, હાલ જે પ્રમાણે ગુજરાત સરકાર દ્વારા જળસંચય અભિયાન તેમજ સુજલામ-સુફલામ યોજનાઆેનો દૌર ચાલી રહ્યાે છે જેની અંદર કાગળો ઉપર તો ઘણી બધી કામગીરી દેખાઇ રહી છે પરંતુ વાસ્તવિકતા કાંઇક અલગ જ દેખાય છે, આજકાલની ટીમ દ્વારા આ ગામની મુલાકાત વખતે લોકોની આજીજી સાંભળવામાં આવી હતી અને લોકોને પાણી માટે જે વલખા મારવા પડે છે તે પણ અમારી ટીમ દ્વારા અનુભવાયું, હાલ ત્યાં પાણીના બે ટાંકાની જરૂરીયાત હોય ત્યાં તંત્ર દ્વારા પાણીનો એક ટાંકો આપવામાં આવે છે તે પણ અનિયમીત, ટાઇમટેબલ વગરનું પાણી વિતરણ કરવામાં આવે છે. આ અનિયમીતતાને લીધે ગ્રામજનોને મુશ્કેલીનો સામનો કરવો પડે છે તે સ્પષ્ટ તસવીરોમાં દેખાય છે તેમજ તંત્ર દ્વારા ગ્રામજનોની પરેશાનીનો ઉકેલ વહેલામાં વહેલી તકે લાવવામાં આવે તેવી ગ્રામજનોએ રજૂઆત કરી હતી. ભારત દેશ આઝાદ થયાને 69 વર્ષ થયા તેમ છતાં હજુ પણ એવા ઘણા ગામો અને શહેરો છે કે ત્યાંના લોકોને પ્રાથમિક સુવિધાના નામે ફકત મીડુ મળે છે, સરકારે આ વસ્તુની ગંભીરતા દાખવી અને લોકોની પ્રાથમિક સુવિધાને સંપૂર્ણ ન્યાય આપવો જોઇએ અને ફકત વાટાઘાટા અને લોકાર્પણના કાર્યક્રમોમાંથી બહાર નિકળી અને લોકોની સમસ્યાનો ઉકેલ લાવવો જોઇએ.